ट्रेन के स्टॉपेज और स्टेशन पर सुविधा बढ़ाई जाए
मुलताई| नगरवासियों ने मुलताई रेलवे स्टेशन पर ट्रेनों के स्टॉपेज के साथ यात्रियों के लिए सुविधाएं बढ़ाने की मांग की है। नगरवासियों ने रेलवे के उच्च अधिकारियों को भी पत्र लिखकर मांगों से अवगत कराया है। कृष्णाकांत भार्गव सहित अन्य लोगों ने बताया नगर को पवित्र नगरी का दर्जा मिल चुका है। पवित्र नगरी के कारण साल भर दूर-दूर से श्रद्धालु ताप्ती दर्शन के लिए आते हैं। नगर तक पहुंचने के लिए पर्याप्त ट्रेनों की सुविधा नहीं है। जिससे यात्रियों को परेशान होना पड़ता है। लंबे समय से नगरवासी अमरावती-जबलपुर, जयपुर-चेन्नई, स्वर्ण जयंती के स्टॉपेज की मांग कर रहे हैं। साथ ही इंदौर-नागपुर त्रिशताब्दी एक्सप्रेस, नागपुर-भुसावल एक्सप्रेस को प्रतिदिन चलाने की मांग की जा रही है। नगरवासियों की मांगों पर जनप्रतिनिधि ध्यान नहीं दे रहे। जिससे नगरवासियों में आक्रोश बढ़ते जा रहा है। ट्रेनों के स्टॉपेज के साथ प्लेटफार्म पर शेड की लंबाई बढ़ाई जाना चाहिए। जिससे यात्रियों को सुविधा मिल सके।
hin_Deva hin_Deva